[{"text_idx": "#000000", "text": "Ymgyrch y gaeaf yn codi \u00a333,000 i helpu pobl ledled Cymru gyda chostau byw cynyddol"}, {"text_idx": "#000001", "text": "Diolch i\u2019n cefnogwyr hael a thosturiol, gallwn barhau i helpu pobl sydd mewn perygl o ddod yn ddigartref ledled Cymru, yn dilyn dechrau gaeaf heriol iawn"}, {"text_idx": "#000002", "text": "Fis Hydref 2022, gwnaethom lansio ein hymgyrch codi arian blynyddol dros y gaeaf, a oedd yn canolbwyntio ar gostau byw cynyddol."}, {"text_idx": "#000004", "text": "Oherwydd hyn, rydym wedi gorfod addasu\u2019r ffordd rydyn ni\u2019n cefnogi pobl. Bellach, rydyn ni\u2019n cefnogi mwy o bobl yn eu cartrefi eu hunain nag erioed o\u2019r blaen."}, {"text_idx": "#000005", "text": "Yn ogystal a\u0302\u2019n cefnogaeth yn newid, roeddem yn gwybod y byddai ein hymgyrch yn anos na\u2019r arfer y gaeaf hwn, oherwydd y costau byw cynyddol."}, {"text_idx": "#000006", "text": "Rydym wedi cael ein synnu gan y gefnogaeth a ddaeth i law yn ystod y cyfnod digynsail hwn."}, {"text_idx": "#000007", "text": "Rhoddodd mwy na 500 o bobl yn ystod ein hymgyrch dros y gaeaf, ac rydyn ni\u2019n diolch yn fawr iawn i chi."}, {"text_idx": "#000008", "text": "Mae pob rhodd, boed yn fach neu\u2019n fawr, yn ein helpu i ddirwyn i ben digartrefedd yng Nghymru."}, {"text_idx": "#000011", "text": "Diolch i chi, gwnaethom lwyddo i fynd yr ail filltir a chodi \u00a3915 ffantastig mewn dim ond 24 awr."}, {"text_idx": "#000012", "text": "Roedd raffl y gaeaf The Wallich yn ffordd rwydd i bobl gefnogi ein hymgyrch dros y gaeaf, ac roedd prisiau\u2019r tocynnau\u2019n dechrau ar \u00a32."}, {"text_idx": "#000013", "text": "Ymhlith y gwobrau oedd pryd tri chwrs a chocte\u0302ls i ddau ym mwyty London Steakhouse Marco Pierre White, taith i dop adeilad The Shard, taleb Love2Shop gwerth \u00a3150, 2 docyn bws i gyrchfan ac o gyrchfan gan FlixBus, a llawer mwy."}, {"text_idx": "#000014", "text": "Gyda chymorth ein gwerthwyr cymunedol ffantastig, gwnaethom werthu 936 o docynnau raffl, gan godi \u00a31,872."}, {"text_idx": "#000016", "text": "Rydyn ni\u2019n ffodus o fod wedi cael cefnogaeth ffantastig gan grwpiau cymunedol ledled Cymru yn ystod ein hymgyrch dros y gaeaf."}, {"text_idx": "#000018", "text": "Gwnaethom gynnal swi\u0302p Cwpan y Byd i ddathlu bod Cymru\u2019n rhan o\u2019r gystadleuaeth. Diolch yn fawr iawn i\u2019r holl gefnogwyr pe\u0302l-droed a wnaeth gymryd rhan."}, {"text_idx": "#000019", "text": "Cynhaliodd sesiynau cerddoriaeth Saint Ffraid ddigwyddiad Cracyr \u2018Dolig yng Nghaergybi, ble ddaeth bandiau a thryciau bwyd lleol at ei gilydd i gynnal digwyddiad anhygoel. Llwyddwyd i godi \u00a3562 ar y noson"}, {"text_idx": "#000023", "text": "Diolch i Seren, a wnaeth godi \u00a3100 ar ran The Wallich drwy gynnal digwyddiad gwerthu cacennau yn ei hysgol. Gwnaeth a gwerthodd swm aruthrol o 175 mewn 15 munud \u2013 seren y byd pobi i\u2019r dyfodol."}, {"text_idx": "#000028", "text": "Mawr yw ein diolch i\u2019r sefydliadau ledled Cymru sydd wedi mynd yr ail filltir i\u2019n helpu ni i atal digartrefedd."}, {"text_idx": "#000029", "text": "Diolch i Lot11, caffi yn Wrecsam, a wnaeth gymryd rhan ym menter bwydlen letygarwch The Wallich a rhoi 50p o bob Toastie Twrci a werthwyd, gan godi swm ffantastig o \u00a3250."}, {"text_idx": "#000030", "text": "Diolch yn fawr hefyd i\u2019r ti\u0302m yn Aventido, a wnaeth gynnal eu digwyddiad tymhorol \u201912 AT\u2019s of Christmas\u2019 a wnaeth roi swm hael o \u00a3350 i The Wallich."}, {"text_idx": "#000031", "text": "Roedden ni\u2019n ddigon ffodus o gynnal tri digwyddiad casglu mewn siopau ym Morrisons mewn tri lleoliad. Diolch i siopwyr Morrisons yn Llanelli, Abertawe ac Aberystwyth am fod mor garedig."}, {"text_idx": "#000032", "text": "Diolch yn fawr i\u2019r ti\u0302m caredig iawn ym mwyty/tafarn Y Farmers yng Ngheredigion a wnaeth ddarparu 24 o brydau poeth i\u2019n prosiectau preswyl yn Aberystwyth ar Noswyl Nadolig."}, {"text_idx": "#000033", "text": "Diolch yn fawr i Tesco yn Aberystwyth am ganiatau i ni gynnal casgliad yn y siop, ac i gymuned Aberystwyth am roi croeso mor gynnes i The Wallich."}, {"text_idx": "#000034", "text": "Diolch yn fawr iawn i\u2019r Stable yng Nghaerdydd am gymryd rhan ym menter bwydlenni lletygarwch The Wallich a rhoi 50c am bob pizza Festive Full Monty a werthwyd. Roedden nhw wedi gwerthu 467 pizza, gan godi\u2019r swm anhygoel o \u00a3233.50"}, {"text_idx": "#000035", "text": "Rhoddodd Avo, caffi-bar yn Llanelli, 20 o brydau Nadolig ffres wedi\u2019u pecynnu ymlaen llaw i\u2019n cleientiaid a fyddai fel arall wedi mynd heb ginio Nadolig."}, {"text_idx": "#000040", "text": "\u201cDiolch i bawb a wnaeth roi dros y gaeaf hwn."}, {"text_idx": "#000041", "text": "\u201cMae\u2019r argyfwng costau byw wedi rhoi pwysau sylweddol ar y bobl sydd mewn perygl o ddigartrefedd a\u2019r rhai digartref yng Nghymru."}, {"text_idx": "#000044", "text": "Er bod ein hymgyrch blynyddol dros y gaeaf wedi dod i ben, gallwch barhau i gefnogi The Wallich."}, {"text_idx": "#000045", "text": "Nid yw digartrefedd yn dod i ben ar ddiwedd tymor y gaeaf."}, {"text_idx": "#000046", "text": "Mae The Wallich ar gael i bobl 24 awr y dydd, 365 diwrnod y flwyddyn, a byddant yn parhau cyn belled ag sydd angen."}, {"text_idx": "#000047", "text": "Cefnogwch The Wallich a helpwch ni i ddirwyn i ben digartrefedd yng Nghymru."}, {"text_idx": "#000048", "text": "Cofrestru ar gyfer digwyddiad her a chodi arian ar gyfer The Wallich"}, {"text_idx": "#000049", "text": "Adroddiad Bwlch Cyflog rhwng y Rhywiau"}]